[{"text_idx": "#000001", "text": "Eguzki erakunde ekologistak egindako eskariari erantzunez egin ditu lanak udalak, 2021ean hasitakoei jarraipena emanez. Hasi zirenetik, guztira 1.306 metro babestu dituzte."}, {"text_idx": "#000002", "text": "Urola ibaia babesteko 276 metro sare jarri ditu Legazpiko Udalak Brinkola eta Telleriarte auzoetan, Pastain baserritik Guriditegi auzuneraino. Eguzki talde ekologistaren eskaerari erantzunez egindako lana da, eta Urola ibaira eta haren ibaiadarretara isurtzen diren hondakinak itsasora ez iristea da helburua."}, {"text_idx": "#000003", "text": "Legazpiko Udala 2021ean hasi zen sare metalikoak jartzen ibaien ibilguetako barandetan, haizeak plastikoak eta hondakinak uretara eraman ez ditzan. Hasi zenetik, guztira, 1.306 metro babes-sare jarri dituzte."}, {"text_idx": "#000004", "text": "2021ean 459 metro jarri zituzten Bikun\u0303a industrialdean, Aizkorri kalean Txorronea ondoko zubian, Laubide auzoko zubian, Urolako kaleko industrialdea eta Plazaola kaleko zubian."}]